Shalom ja hyvää iltaa! Tässä TV7 Israel News Jerusalemista.
Uutisotsikoissa tänään: -
Israel vakuuttaa IAEA:lle suosivansa diplomaattista ratkaisua -
Iranin ydinvoimapyrkimyksiin.
Puolustusministeri Benny Gantz päätti Intian matkansa -
tavattuaan kollega Rajnath Singhin ja pääministeri Narendra Modin.
Turkin presidentti Recep Tayyip Erdogan ohjeisti hallitustaan -
lopettamaan neuvottelut Kreikan kanssa, jännitteiden kiehuessa.
Pääministeri Naftali Bennett isännöi IAEA:n pääjohtaja Rafael Grossia -
Jerusalemissa tänä aamuna.
Bennett ilmaisi tälle huolensa Iranin edistymisestä kohti ydinasetta, -
samalla kun se huijaa kv. yhteisöä väärällä informaatiolla ja valheilla.
Bennett korosti kv. yhteisön liikekannallepanon tarvetta -
Irania vastaan, ja että sitä tulisi estää kaikin keinoin -
saamasta ydinasetta.
Hän sanoi myös Israelin tukevan -
IAEA:n Iran-mandaatin ammattimaista ja itsenäistä hoitamista.
Bennett myös selvensi Israelin kantaa, jonka mukaan se suosii diplomatiaa -
Iranin estämisessä kehittämästä ydinaseita.
Mikäli diplomatia epäonnistuu, Israel varaa oikeuden itsepuolustukseen -
ja Iranin vastaisiin toimiin sen ydinohjelman estämiseksi, -
mikäli kv. yhteisö ei onnistu oleellisen ajan sisällä.
Israelin laivasto päätti harjoitukset Punaisellamerellä eilen -
osana kuukauden mittaista usean sektorin Tulivaunut-sotaharjoitusta.
Harjoitukseen osallistuneiden alusten joukossa oli mm. juuri integroitu -
5-luokan korvetit Hanit ja Kidon. Ne operoivat yhdessä -
strategisen delfiini-luokan sukellusvene Taninin kanssa.
IDF tiedotti alusten suorittaneen yhteistehtäviä, -
jotka tähtäsivät meriherruuteen.
Samalla ne ylläpitivät toimintavapautta alueella -
ja lisäsivät laivaston toiminta-aluetta.
Laivaston komentaja vara-amiraali David Sa'ar Salma painotti -
laivaston pyrkimyksiä vahvistaa sen operaationaalisia kykyjä -
ja toiminta-alueiden laajentamista.
Laivaston ylempi upseeri alleviivasi TV7:lle Punaisenmeren -
toimintavapauden säilyttämisen strategista merkitystä.
Israelin arkkivihollinen Iran häiritsee toistuvasti -
Lähi-idän merikuljetuksia.
Intiasta: puolustusministeri Benny Gantz piti joukon tapaamisia -
mm. Intian kollega Rajnath Singhin ja pääministeri Narendra Modin kanssa.
Gantz otti New Delhin kansallisen sotamuistomonumentin äärellä -
kunniavartioston vastaan.
Sen jälkeen Singh isännöi häntä puolustusministeriön kokouksessa, -
jossa hyväksyttiin yhteinen visio tulevasta turvallisuusyhteistyöstä.
Israelilla ja Intialla on 30 vuoden lämpimät diplomaattisuhteet -
ja puolustusyhteistyö.
He keskustelivat mm. globaalista strategisesta kehityksestä -
sekä syventyvästä sotilaallisen ja puolustusteollisuuden yhteistyöstä.
Uusi yhteistutkimuksen, kehityksen ja tuotannon yhteistyösopimus solmittiin.
Puolustusministeri Gantz tapasi torstaina pääministeri Narendra Modin.
Gantz korosti hänelle tarvetta -
syventää turvallisuus- ja talousyhteistyötä maiden välillä, -
joka vahvistaisi globaalia vakautta sekä maiden jakamia yhteisiä arvoja.
Saudi-Arabiasta: Viides Persianlahden arabimaiden yhteistyöneuvoston -
ja Venäjän välinen ministerien strategisen dialogin kokous päättyi.
Persianlahden maat ilmoittivat kieltäy- tyvänsä pakotteista Venäjää kohtaan.
Ne korostivat yhteistyön syventämisen tärkeyttä Venäjän kanssa asioissa, -
jotka ovat tärkeitä globaalille ja alueelliselle vakaudelle.
Pääfokus oli ruokaturvallisuudessa.
Venäjä ja Ukraina vastaavat -
noin kolmanneksesta maailman vehnän viennistä.
Valtaosa Lähi-idän ja Pohjois-Afrikan maista ovat raskaasti riippuvaisia -
niiden viljan viennistä.
Egypti tuo noin 80 prosenttia vehnästään Venäjältä ja Ukrainasta.
Libanonin tuonti on yli 60 prosenttia. Syyria tuo kaiken vehnänsä Venäjältä.
Venäjää syytetään Ukrainan vehnän viennin estämisestä, -
mutta Venäjän ulkoministeri Lavrov väitti Persianlahden vierailullaan, -
että Venäjä takaa Ukrainan vapaan vehnän viennin meriteitse jatkossakin.
Ukraina torjui Lavrovin lausunnon "räikeänä valheena".
Se syytti Venäjän varastavan Ukrainan vehnää -
ja vievän sitä liittolaiselleen Syyrialle.
Ukraina kuvailee näitä kuljetuksia rikolliseksi toiminnaksi.
Venäjän puolustusministeriö ei vastannut TV7:n kommenttipyyntöön.
Kremlin kiisti Ukrainan syytökset vehnävarkauksista huhtikuussa -
sanoen, ettei tiedä, mistä Ukraina saa tietonsa.
Ateenasta: Kreikan pääministeri Kyriakos Mitsotakis isännöi -
saudi-delegaatiota tällä viikolla.
Pääministeri kertoi pyrkimyksistään syventää maiden välisiä suhteita.
Tiedätte, miten tärkeänä pidämme tätä suhdetta ja sitä kuinka paljon -
enemmän me voisimme tehdä bisnesrintamalla.
Minulla oli viime torstaina mahdollisuus keskustella kruununprinssin kanssa -
hänen tulevasta Kreikan visiitistään.
Hän toisti jälleen sitoutumisensa varmistaa, -
että meillä on konkreettisia tuloksia strategisesta kumppanuudesta.
Tuon kuninkaan ja kruununprinssin terveiset, -
sekä tietenkin hallituksen ja Saudi-Arabian kansan terveiset.
Ne pitävät Kreikkaa korkeassa arvossa.
Meillä on suuret odotukset, -
että teidän ja kuninkaamme ja kruununprinssimme johdolla -
saavutamme uusia korkeuksia.
Kreikka ja Saudi-Arabia sopivat talous- ja turvallisuusyhteistyölaajennuksesta.
Sopimuksen päästiin myös maiden välisellä liikefoorumilla, -
jossa sovittiin 800 miljoonan euron projektista, jolla rakennetaan -
maalla ja meren alla kulkeva datakaapeli Italiasta Singaporeen.
Ankarasta: Turkin presidentti Recep Tayyip Erdogan ohjeisti hallitustaan -
lopettamaan neuvottelut Kreikan kanssa.
Kaksikko oli viime vuodesta jatkanut kiristyneiden jännitteiden käsittelyä -
Aegean- ja Välimerellä.
Älkää yrittäkö tanssia Turkin kanssa.
Väsytte vain ja jäätte tien poskeen.
Siksi peruutin Kreikan ja Turkin strategisen neuvoston -
ja kielsin kollegojani pitämästä kahdenvälisiä neuvotteluja -
heidän kanssaan.
Turkki ja Kreikka, molemmat Nato-liittolaisia, -
ovat jo pitkään kiistelleet useista asioista kuten merialuerajoista, -
mannerjalustojensa laajuuksista, -
ilmatiloista sekä etnisesti jaetusta Kyproksesta.
Viime vuonna pyrittiin diplomatian keinoin sovitella viiden vuoden jälkeen,
mutta siinä ei juurikaan edistytty.
Jännitteet kiristyivät jälleen viime viikolla presidentti Erdoganin todettua
ettei Kreikan pääministeri Kyriakos Mitsotakis -
"ole enää olemassa" hänelle.
Erdogan syytti Mitsotakisia F-16 -hävittäjien myynnin estämisestä -
Turkille USA:n vierailullaan.
Erdogan kertoi myös Turkin huolista -
koskien Ruotsin ja Suomen Natoon liittymistä.
Hän väittää ettei kumpikaan maista ole antanut Turkille todellisia vakuuksia.
Olemme kertoneet syyt ja esimerkit, -
miksi olemme noiden maiden liittymistä vastaan.
Emme tähän mennessä ole saaneet konkreettisia dokumentteja, -
jotka voisivat ratkaista epäilyksemme.
YK:n pääsihteeri Antonio Guterres matkasi Tukholmaan alkuviikosta.
Ruotsin pääministeri Magdalena Andersson pyrki vakuuttelemaan -
että "kaikki asiat ja väärinkäsitykset" Turkin kanssa tullaan selvittämään.
Me olemme keskustelleet heidän kanssaan, -
meillä on dialogia Turkin kanssa ja se jatkuu.
Odotan tulevia rakentavia tapaamisia heidän kanssaan lähitulevaisuudessa.
Mutta käsittelemme vastauksemme heidän vaatimuksiin ja kysymyksiin -
suoraan heidän kanssaan.
Aiomme ratkaista kaikki asiat ja väärinkäsitykset, -
mitä ne sitten ovatkaan.
Mainittakoon, että Turkki pyrkii saamaan vakuudet siitä, -
etteivät Ruotsi ja Suomi enää aseta pakotteita sen puolustusteollisuudelle -
samalla kun Turkki valmistelee jälleen uutta hyökkäystä Syyriaan.
Kiitos katsomisesta!
TV7 Israel toimii lahjoitusten varassa.
Jos koet tulleeksi siunatuksi ohjelmistamme, -
harkitsethan lahjoituksen antamista.
Se mahdollistaisi tuotantomme jatkumisen.
Rukoillaan myös vainottujen veljiemme ja siskojemme puolesta.
Rukoillaan edelleen rauhaa Jerusalemille ja pelastusta Israelille.
Olen Jonathan Hessen. Hyvää ja siunattua iltaa, nähdään huomenna.
Suomennos: TV7